text: Fængslende oplevelse: Turister låst inde i kirke 
  01 juni 2018 kl. 19.04
  Fire turister fik fredag et forlænget besøg i Ribe Domkirke, da de blev låst inde efter et besøg i kirkens tårn. 
  En hyggelig oplevelse blev fredag eftermiddag lidt anderledes end forventet. 
  Fire turister var på besøg i Ribe Domkirke, hvor de ufrivilligt fik forlænget deres besøg. Klokken 17.54 fik Syd- og Sønderjyllands Politi en anmeldelse fra fire turister, der sad bag låste døre. Da de kom ned fra tårnet i Ribe Domkirke, var det blevet fyraften, så kirken var lukket og aflåst. 
  De er nu lukket ud af kirken, og de tog oplevelsen med et smil, oplyser Syd- og Sønderjyllands Politi.
  Turister på besøg i Ribe fik ufrivilligt forlænget deres besøg i Domkirken. Da de kom ned fra tårnet, var kirken lukket og aflåst. De er nu hjulpet ud og tog oplevelsen med et smil. #politidk pic.twitter.com/7gIYAZiQFS
  
  